AIŠKINAMASIS RAŠTAS

Dėl Molėtų rajono savivaldybės tarybos 2009 m. gruodžio 22 d. sprendimo Nr. B1-211 „Dėl savivaldybės turto perdavimo pagal panaudos sutartį Valstybinei teritorijų planavimo ir statybos inspekcijai prie Aplinkos ministerijos“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Valstybinės teritorijų planavimo ir statybos inspekcijos prie Aplinkos ministerijos Utenos teritorinio planavimo ir statybos valstybinės priežiūros skyriaus (toliau – Inspekcija) 2015 m. spalio 9 d. raštą Nr. 2D-15271 „Dėl patalpų skyrimo“, kuriame prašoma panaudos pagrindais suteikti papildomą kabinetą Inspekcijos veiklai. Molėtų rajono savivaldybės tarybos 2009 m. gruodžio 22 d. sprendimu Nr. B1-211 „Dėl savivaldybės turto perdavimo pagal panaudos sutartį Valstybinei teritorijų planavimo ir statybos inspekcijai prie Aplinkos ministerijos” Inspekcijai panaudos teise 10 metų buvo perduotos 21,4 kv. m patalpos kino teatro pastate, esančiame Molėtų r. sav., Molėtų m., Vilniaus g. 45. Šiuo metu atsilaisvina patalpos, kurios Molėtų kultūros centro (toliau – Centras) direktoriaus 2015 m. lapkričio 30 d. įsakymu Nr. V-35 pripažintos nereikalingomis Centro veiklai ir gali būti perduotos Inspekcijai. Inspekcija raštu įsipareigoja atlikti panaudos teise perduotų patalpų kapitalinį ir einamąjį remontą sutartyje nurodytomis sąlygomis.

Parengto sprendimo projekto tikslas – pakeisti Molėtų rajono savivaldybės tarybos 2009 m. gruodžio 22 d. sprendimo Nr. B1-211 „Dėl savivaldybės turto perdavimo pagal panaudos sutartį Valstybinei teritorijų planavimo ir statybos inspekcijai prie Aplinkos ministerijos“ 1.1 papunktį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus atsižvelgta į Inspekcijos prašymą ir suteiktos patalpos įstaigos veiklai.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas papildomas susitarimas dėl 2010 m. sausio 4 d. turto panaudos sutarties Nr.12-T6/ SV-1-(2.37) pakeitimo ir turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų kultūros centras.

Parengė

Aldona Rusteikienė

Turto skyriaus vedėja